मत चकित होखीऽ हमार नाम भोजपुरी ह
मत चकित होखीऽ हमार नाम भोजपुरी ह
जग आ दुनिया के हमरा से पहचान जरुरी ह
के कहेला की भोजपुरी हऽ देहाती गवार के भाषा
हमरो में भरपूर भरल बा ज्ञान के पिपासा
हमारा माटी के शेरशाह, कईले भारत प राज
उँच सभ्यता के शिखर प बा हमरो समाज
हमार बेटा जनम लिहले, महान राजेंद्र बाबु
वीर कुंवर के तेज प अंगरेज ना पइलस काबू
लोकप्रिय जगजीवन के, पूरा देश बाबु जी बोलऽल
बागी बलिया मंगल के, आँच ना केहू रोकऽल
ज़रा गौर से सोची तऽ का इ लोग गंवार रहे
जेकरा अपना माटी से अतना परेम आ प्यार रहे
बिहार होखे चाहे झारखण्ड, चाहे होखे उत्तर प्रदेश
चाहे फिजी चाहे सूरीनाम, चाहे होखे मारीशस के देश
सगरो भरल बाड़े भोजपुरिया, हमार नाम बढ़ावे में
पीछा रहन ना, ना बाडन, दुनिया में प्यार फैलावे में
कहाँ कम बा कवनो भाषा से , परेम बबुआ आ भईया के
परेम से मांगबऽ त सब कुछ मिली, नईखे काम रुपईया के
खुलेआम सुनावतानी दिल्ली में बईठल नेता के
हम दासी ना माई हई, आपन करोंड़ों बेटा के
संविधान के आठवां अनुसूची में हमरो के चाहीं स्थान
दुनिया पढ़ी लिखीऽ हमरा के, सगरो हमहूँ फैलाइब ज्ञान
रचना: विकाश कुमार गौतम
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva hin_Deva mai_Deva